|  |
| --- |
| **Manyleb y Swydd a’r Person** |
| **Teitl y swydd:****Cyfeirnod:** | **Cynorthwyydd Ymgysylltu a Chyfathrebu*****MBS-043-21*** |
| **Aelod o’r Senedd:** | **Dawn Bowden AS** |
| **Band cyflog:** | **3** |
| **Ystod cyflog: (pro rata)** | **£20,607 - £27,790***Disgwylir i bob aelod newydd o staff ddechrau ar gyflog isaf y raddfa ar gyfer y band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd cyflog uchaf y raddfa ar gyfer eu band.* |
| **Oriau gwaith:** | **16** |
| **Natur y penodiad:** | **Dros dro am chwe mis** |
| **Lleoliad:** | **Hyblyg (ystyrir trefniadau gweithio gartref)** |
| **Diben y swydd** |
| I gynorthwyo gyda’r gwaith o gyflwyno strategaeth gyfathrebu ac ymgysylltu yn ôl y gofyn ar ran yr Aelod o’r Senedd, gan sicrhau bod safonau cyfrinachedd yn cael eu cynnal. |
| **Prif ddyletswyddau** |
| 1. Helpu i ddatblygu ystod eang o gysylltiadau yn y gymuned a'r cyfryngau er mwyn hyrwyddo gwaith yr Aelod o’r Senedd.2. Paratoi datganiadau i'r wasg a datblygu cynnwys ar gyfer y cyfryngau cymdeithasol.3. Cysylltu â'r Rheolwr Swyddfa a'r Uwch Gynghorydd i nodi unrhyw agweddau ar waith a allai fod o ddiddordeb i'r cyfryngau a'r gymuned.4. Nodi unrhyw ddigwyddiadau sydd ar y gweill a allai gynnig cyfle i ymgysylltu.5. Datblygu presenoldeb yr Aelod ar y cyfryngau cymdeithasol a rhoi cyhoeddusrwydd i ddigwyddiadau, cymorthfeydd ac ati ac ymateb i ymholiadau a sylwadau ar y cyfryngau cymdeithasol.6. Ymdrin â gohebiaeth arferol ac amrywiaeth o randdeiliaid.7. Datblygu e-gyfathrebu gydag etholwyr a grwpiau sy'n ymgyrchu ar faterion lleol ar draws yr etholaeth.8. Drafftio adroddiadau print ac ar-lein rheolaidd, sy'n hysbysu'r cyhoedd ac aelodau'r blaid am y gwaith a wneir gan yr Aelod o’r Senedd.9. Sicrhau bod gwybodaeth am sylw yn y cyfryngau ar gael bob amser.10. Cyflawni dyletswyddau eraill i'r Aelod o’r Senedd, yn ôl y gofyn. |
| **Manyleb y Person (cyfeiriwch at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais.** |
| **Gwybodaeth a phrofiad hanfodol*** Profiad o rôl cyfathrebu ac ymgysylltu, neu o weithio yn y sector cysylltiadau cyhoeddus.
* Gwybodaeth a dealltwriaeth o’r cyfryngau, gan gynnwys datblygu a chynnal cynllun cyfathrebu.
* Dealltwriaeth o'r angen i adlewyrchu barn yr Aelod o’r Senedd mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol
* Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn.

**Cymwysterau hanfodol*** Gradd neu gymhwyster cyfatebol mewn pwnc perthnasol neu;
* Gymhwyster ffurfiol, e.e. NVQ lefel 3 neu 4 neu gymhwyster cyfwerth yn y cyfryngau neu ym maes cyfathrebu.

**Sgiliau ac ymddygiadau hanfodol*** Tystiolaeth o weithio fel rhan o dîm
* Sgiliau rhyngbersonol effeithiol a'r gallu i feithrin perthynas ar draws ffiniau proffesiynol gyda’r gymuned.
* Y gallu i feddwl am syniadau ar gyfer eitemau newyddion sy'n adlewyrchu gwaith yr Aelod o’r Senedd.
* Sgiliau ysgrifenedig ardderchog gyda'r gallu i lunio nodiadau briffio a datganiadau i'r wasg.
* Sgiliau trefnu, cynllunio a chyflwyno effeithiol
* Y gallu i weithio ar eich liwt eich hunan, gan fodloni terfynau amser tyn, ynghyd â'r gallu i weithio'n hyblyg ac ymdopi ag amrywiaeth o dasgau ar yr un pryd.
* Sgiliau TG effeithiol, yn enwedig wrth ddefnyddio pecynnau Microsoft fel Word, Outlook ac Excel.
* Y gallu i ddangos sensitifrwydd a sicrhau bod y safonau cyfrinachedd uchaf yn cael eu cynnal.

*Dymunol** Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
* Y gallu i weithio drwy gyfrwng y Gymraeg a’r Saesneg.
* Yn arddel amcanion a gwerthoedd y blaid.
 |
| **Gwybodaeth ychwanegol** |
| Sylwer y bydd y penodiad yn amodol ar eirdaon a gwiriad diogelwch.\**Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi yng ngrŵp y blaid, os bydd arweinydd y blaid yn newid, neu os bydd nifer aelodau'r grŵp yn newid, mae’n bosibl y daw’r swydd hon i ben.*  |
| **Y broses o wneud cais** |
| **Dyddiad cau:** | 12:00 (canol dydd), 06 Awst 2021 |
| **Cyfweliadau:** | I'w gadarnhau |
| **Manylion cyswllt:** | Matthew.Dorrance@senedd.cymru |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |